BBC OneBBC OneBBC TwoBBC TwoBBC ThreeBBC ThreeBBC FourBBC FourBBC NewsBBC NewsBBC ParliamentBBC ParliamentCBeebiesCBeebiesCBBCCBBCΤα τηλεοπτικά κανάλια του BBC
Το **BBC Τηλεόραση** (αγγ.: *BBC Television*) είναι υπηρεσία του BBC, η οποία ξεκίνησε να λειτουργεί στο Ηνωμένο Βασίλειο βάσει βασιλικού διατάγματος από τις αρχές του 1927. Ο οργανισμός έχει ξεκινήσει την παραγωγή των τηλεοπτικών προγραμμάτων από το 1932, αλλά οι πρώτες τακτικές μεταδόσεις ξεκίνησαν στις 2 Νοεμβρίου του 1936.

Τα κανάλια του BBC δεν έχουν καθόλου διαφημίσεις και η συνολική τους τηλεθέαση είναι το 30% των τηλεθεατών στο Ηνωμένο Βασίλειο. Τα κανάλια χρηματοδοτούνται από το τέλος τηλεόρασης. Ως αποτέλεσμα του διακανονισμού των αδειών που τους χορηγήθηκαν το 2016, έγινε διάσπαση στο τηλεοπτικό τμήμα του BBC και στις εσωτερικές τηλεοπτικές παραγωγές, μεταφέροντας τα στις νεοϊδρυθείσες *BBC Content* και *BBC Studios* αντίστοιχα.

Κανάλια
-------

### Ελεύθερα στο Ηνωμένο Βασίλειο

*Αυτά τα κανάλια μεταδίδονται και σε γειτονικές χώρες του Ηνωμένου Βασιλείου (π.χ. Βέλγιο, Ολλανδία)*.

**BBC One**
Το πρώτο κανάλι του κρατικής εταιρείας που μεταδίδει κωμωδίες, δραματικές σειρές, ντοκιμαντέρ, ταινίες, δελτία ειδήσεων, αθλητικές εκπομπές και παιδικά προγράμματα. Διαθέτει κέντρα παραγωγής στην Ουαλία, τη Σκωτία, τη Βόρεια Ιρλανδία, άλλα 14 περιφερειακά και ενδοπεριφερειακά στην Αγγλία. Η διαδικασία διακοπής του αναλογικού σήματος ξεκίνησε το 2008 και ολοκληρώθηκε τον Οκτώβριο του 2012, με τα κανάλια να εκπέμπουν μόνο ψηφιακά. Στις 3 Νοεμβρίου 2010, ξεκίνησε το κανάλι υψηλής ευκρίνειας BBC One HD το οποίο αναμεταδίδει το πρόγραμμα του BBC One. Τον Οκτώβριο του 2013, ανακοινώθηκε ότι το 2015 θα εκπέμψει το νέο κανάλι BBC One +1.
**BBC Two**
Ο σταθμός μεταδίδει κωμωδίες, ντοκιμαντέρ, δραματικές σειρές, παιδικά προγράμματα και προγράμματα από άλλες χώρες, κυρίως από τις Ηνωμένες Πολιτείες. Το πιο δημοφιλές πρόγραμμα του σταθμού, είναι το Top Gear. Για τις προαναφερθείσες περιοχές, υπάρχουν διαφορές στη ροή του προγράμματος. Στις 26 Μαρτίου 2013, ξεκίνησε να εκπέμπει το κανάλι υψηλής ευκρίνειας BBC Two HD, το οποίο αναμεταδίδει το πρόγραμμα του BBC Two.
**BBC Four**
Το πρόγραμμα του καναλιού περιέχει ειδικά ντοκιμαντέρ, "σοβαρές" δραματικές σειρές, ζωντανές θεατρικές παραστάσεις, ξενόγλωσσες ταινίες και προγράμματα από το αρχείο του BBC. Στις 10 Δεκεμβρίου του 2013, ξεκίνησε να εκπέμπει το κανάλι υψηλής ευκρίνειας BBC Four HD, το οποίο αναμεταδίδει το πρόγραμμα του BBC Four.
**BBC News**
Το ειδησεογραφικό κανάλι του BBC. Καθημερινά από τις 1:00 μέχρι τις 6:00 αναμεταδίδει το πρόγραμμα του BBC World News. Στις 10 Δεκεμβρίου του 2013, ξεκίνησε να εκπέμπει το κανάλι υψηλής ευκρίνειας BBC News HD, το οποίο αναμεταδίδει το πρόγραμμα του BBC News.
**BBC Parliament**
Το πολιτικό κανάλι του BBC. Μεταδίδει τις κοινοβουλευτικές συνεδριάσεις του Ηνωμένου Βασιλείου, της Σκωτίας, της Ουαλίας και της Βόρειας Ιρλανδίας.
**CBBC**
Παιδικό τηλεοπτικό κανάλι, με προγράμματα για παιδιά από έξι χρονών και άνω. Στις 10 Δεκεμβρίου του 2013, ξεκίνησε να εκπέμπει το κανάλι υψηλής ευκρίνειας CBBC HD, το οποίο αναμεταδίδει το πρόγραμμα του CBBC.
**CBeebies**
Παιδικό τηλεοπτικό κανάλι, με προγράμματα για παδιά κάτω των έξι ετών. Στις 10 Δεκεμβρίου του 2013, ξεκίνησε να εκπέμπει το κανάλι υψηλής ευκρίνειας CBeebies HD, το οποίο αναμεταδίδει το πρόγραμμα του CBeebies.
### Άλλα τηλεοπτικά κανάλια

**BBC Alba**
Ψηφιακό τηλεοπτικό κανάλι στη Σκωτική Γαελική γλώσσα το οποίο αποτελεί σύμπραξη του BBC και της Γαελικής Υπηρεσίας Μέσων Ενημέρωσης *MG Alba* η οποία χρηματοδοτείται από την Κυβέρνηση της Σκωτίας. Το κανάλι εκπέμπει μερικές ώρες την ημέρα και όχι 24 ώρες το 24ωρο. Αρχικά οι εκπομπές μεταδίδονταν από το BBC Two Σκωτίας ενώ μετά την ψηφιακή μετάβαση μεταφέρθηκαν στο BBC Alba.
**BBC Three**
Το πρόγραμμα του καναλιού περιέχει κωμωδίες και νεανικά προγράμματα. Στις 10 Δεκεμβρίου του 2013, ξεκίνησε να εκπέμπει το κανάλι υψηλής ευκρίνειας BBC Three HD, το οποίο αναμεταδίδει το πρόγραμμα του BBC Three. Στις 16 Φεβρουαρίου 2016, το BBC Three μετεξελίχθηκε σε διαδικτυακό κανάλι.
### Διεθνή ειδησεογραφικά

**BBC World News**
Ένα διεθνές 24ωρο ειδησεογραφικό κανάλι. Το κανάλι δεν είναι διαθέσιμο στο Ηνωμένο Βασίλειο, αλλά μέρος του προγράμματος αναμεταδίδεται από τα κανάλια BBC News, BBC One και BBC Two από τις 0:00 μέχρι τις 5:30. Επιπλέον αναμεταδίδεται από το BBC Four από τις 19:00 μέχρι τις 19:30 και από το BBC News από τις 21:00 μέχρι τις 22:00.
### BBC Studios

Κύριο λήμμα: BBC Worldwide
Η *BBC Studios* η οποία απορρόφησε εξολοκλήρου το BBC Worldwide διαχειρίζεται πολλά από τα διεθνή τηλεοπτικά κανάλια με την επωνυμία του BBC:

**BBC America**
Ένα αμερικανικό ψυχαγωγικό τηλεοπτικό κανάλι, μεταδίδει πολλά Βρετανικά προγράμματα, και αποτελεί συνεργασία του BBC με την *AMC Networks*.
**BBC Arabic Television**
Αραβικό ειδησεογραφικό κανάλι, το οποίο εκπέμπει στη Μέση Ανατολή και στη Βόρεια Αφρική. Ξεκίνησε να εκπέμπει στις 11 Μαρτίου του 2008.
**BBC Canada**
Ένα καναδικό ψυχαγωγικό τηλεοπτικό κανάλι, το οποίο αποτελεί σύμπραξη του *BBC Studios* και της δημόσιου φορέα *Corus Entertainment*.
**BBC HD**
Κανάλι υψηλής ευκρίνειας που εκπέμπει στην Αργεντινή, στη Βολιβία, στη Χιλή, στην Κολομβία, στην Κόστα Ρίκα, στη Δομινικανή Δημοκρατία, στον Ισημερινό, στο Ελ Σαλβαδόρ, στη Γουατεμάλα, στην Αϊτή, στην Ονδούρα, στο Μεξικό, στη Νικαράγουα, στον Παναμά, στην Παραγουάη, στο Περού, στο Πουέρτο Ρίκο, στην Πολωνία, στην Τουρκία, στην Ουρουγουάη και στη Βενεζουέλα.
**BBC HD Nordics**
Ένα κανάλι υψηλής ευκρίνειας που εκπέμπει στη Δανία, στη Νορβηγία, στη Σουηδία, στη Φινλανδία, στην Ισλανδία και στην Τουρκία.
**BBC Kids**
Ένα καναδικό παιδικό τηλεοπτικό κανάλι, το οποίο αποτελεί σύμπραξη του *BBC Studios* και της κρατικής εταιρείας *Knowledge Network Corporation*.
**BBC Entertainment**
Ένα διεθνές ψυχαγωγικό τηλεοπτικό κανάλι, με κωμωδίες, δραματικές σειρές, ελαφρά ψυχαγωγικά και παιδικά προγράμματα. Το κανάλι εκπέμπει στην Ασία, στην Ευρώπη, στη Μέση Ανατολή, στην Ινδία, στη Λατινική Αμερική, στις Βόρειες Χώρες, στην Πολωνία και στη Νότια Αφρική.
**BBC Lifestyle**
Τηλεοπτικός σταθμός με προγράμματα σχετικά με το lifestyle. Το κανάλι εκπέμπει στην Πολωνία, στη Σκανδιναβία, στο Χονγκ Κονγκ, στη Σιγκαπούρη και στη Νότια Αφρική.
**BBC Knowledge**
Τηλεοπτικός σταθμός με ντοκιμαντέρ. Το κανάλι εκπέμπει στην Αυστραλία, στη Βουλγαρία, στο Χονγκ Κονγκ, στην Ινδονησία, στη Νέα Ζηλανδία, στην Πολωνία, στη Σκανδιναβία, στη Σιγκαπούρη και στη Νότια Αφρική.
**BBC UKTV**
Ψυχαγωγικός τηλεοπτικός σταθμός στην Αυστραλία και στη Νέα Ζηλανδία.
**BBC Brit**
Συνδρομητικός ψυχαγωγικός τηλεοπτικός σταθμός. Ξεκίνησε την 1η Φεβρουαρίου του 2015 στην Πολωνία και δύο μήνες αργότερα στη Δανία, στη Νορβηγία, στη Σουηδία, στη Φινλανδία και την Ισλανδία αντικαθιστώντας το BBC Entertainment.
**BBC Earth**
Συνδρομητικός τηλεοπτικός σταθμός με ντοκιμαντέρ. Ξεκίνησε την 1η Φεβρουαρίου 2015 στην Πολωνία, αρχές Απριλίου στη Δανία, στη Νορβηγία, στη Σουηδία, στη Φινλανδία και την Ισλανδία, στις 14 Απριλίου στην Ουγγαρία και στις 3 Οκτωβρίου στην Καμπότζη, στο Χονγκ Κονγκ, στην Ινδονησία, στη Μαλαισία, στη Μογγολία, στη Σιγκαπούρη, στη Νότια Κορέα, στην Ταϊβάν, στην Ταϊλάνδη και στο Βιετνάμ αντικαθιστώντας το BBC Knowledge.
**BBC First**
Συνδρομητικός ψυχαγωγικός τηλεοπτικός σταθμός με κωμωδίες και δραματικές σειρές. Ξεκίνησε να εκπέμπει την 1η Φεβρουαρίου 2015 στην Αυστραλία, στις 16 Μαΐου στην Ολλανδία και στις 4 Ιουνίου στη Φλάνδρα.
Επίσης, το BBC είναι συνιδιοκτήτης στα παρακάτω τηλεοπτικά κανάλια:

**UKTV**
Τηλεοπτικό κανάλι στο Ηνωμένο Βασίλειο, με συνιδιοκτήτη την εταιρεία *Discovery, Inc.* Ο σταθμός μεταδίδει πολλά προγράμματα από το αρχείο του BBC.
**BBC Persian Television**
Ειδησεογραφικός σταθμός στην Περσική, στη Νταρί και στη Τατζίκ γλώσσα. Μεταδίδει ειδήσεις από το Ιράν, το Τατζικιστάν και το Αφγανιστάν.
### Που έχουν κλείσει

**BBC Japan**
Ήταν ψυχαγωγικός τηλεοπτικός σταθμός, ο οποίος εξέπεμπε από το Δεκέμβριο του 2004 μέχρι τον Απρίλιο του 2006.

Παραπομπές
----------

1. ↑  «What's new - BARB».
2. ↑  «Who we are and how we commission». BBC. 2016. Ανακτήθηκε στις 19 Νοεμβρίου 2016.

Εξωτερικοί σύνδεσμοι
--------------------

* BBC TV

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
British Broadcasting Corporation (BBC) |
| --- |
|  |
| Οργανισμός | 

|  |  |
| --- | --- |
| Υπηρεσίες | 
* BBC Τηλεόραση
* BBC Ραδιόφωνο (κατάλογος)
* BBC Online
* BBC Red Button (Ceefax)
* BBC iPlayer
 |
|  |
| Διοίκηση | 
* BBC Trust
* Τόνι Χολ (Γενικός Διευθυντής)
 |
|  |
| Τμήματα | 
* BBC Αθλητικά
* BBC Καιρός
* BBC News
* BBC Film
* Αρχείο BBC
* Ακαδημία
 |
|  |
| Θυγατρικές | 
* BBC Worldwide
* BBC Records
* BBC Multimedia
* BBC Studioworks
 |
|  |
| Χρηματοδότηση | 
Τέλος τηλεόρασης |

 |  |
|  |
| Τηλεοπτικά κανάλια | 

|  |  |
| --- | --- |
| Εθνικά | 
* BBC One (Βόρεια Ιρλανδία • Ουαλία • Σκωτία)
* BBC Two (Βόρεια Ιρλανδία • Ουαλία • Σκωτία)
* BBC Three
* BBC Four
* BBC News
* BBC Parliament
* CBBC
* CBeebies
 |
|  |
| Παγκόσμια | 
* BBC Alba
* BBC America
* BBC Arabic Television
* BBC Brit
* BBC Canada
* BBC Earth
* BBC Entertainment
* BBC First
* BBC France
* BBC Germany
* BBC HD (Διεθνή)
* BBC Kids
* BBC Knowledge (Διεθνή)
* BBC Lifestyle
* BBC Persian Television
* BBC UKTV (Αυστραλία και Νέα Ζηλανδία)
* BBC World News
* Community Channel
* UKTV (Ηνωμένο Βασίλειο και Ιρλανδία)
 |
|  |
| Που έχουν κλείσει | 
* BBC Choice (Βόρεια Ιρλανδία • Ουαλία • Σκωτία)
* BBC Food
* BBC HD (Ηνωμένο Βασίλειο)
* BBC Japan
* BBC Knowledge (Ηνωμένο Βασίλειο)
* BBC Prime
* BBC Select
* BBC TV Europe
* BBC World Service Television
* BBC 2W
 |

 |
|  |
| Ραδιοφωνικά κανάλια | 

|  |  |  |  |  |  |  |
| --- | --- | --- | --- | --- | --- | --- |
| Εθνικά | 

|  |  |
| --- | --- |
| Αναλογικά | 
Radio 1 • Radio 2 • Radio 3 • Radio 4 • Radio 5 Live • Radio Scotland (Radio Shetland • Radio Orkney • Radio nan Gàidheal) • Radio Wales (Radio Cymru) • Radio Ulster / Radio Foyle |
|  |
| Ψηφιακά | 
Radio 1Xtra • Radio 4 Extra • Radio 5 Sports Extra • 6 Music • Asian Network |

 |
|  |
| Παγκόσμια | 
Arabic • Bangla • Brasil • Mundo • Nepali • Ρωσική Υπηρεσία • Ουκρανική Υπηρεσία • Παγκόσμια Υπηρεσία |
|  |
| Που έχουν κλείσει | 
Αλβανική Υπηρεσία • Ελληνική Υπηρεσία |
|  |
| Αγγλία | 
Local Radio |

 |
|  |
| Εθνικοί και τοπικοί φορείς | 
* Σκωτία
* Ουαλία
* Βόρεια Ιρλανδία
* Ανατολικά
* Ανατολικά Μίντλαντς
* Βόρεια
* Βορειοανατολικά και Κάμπρια
* Βορειοδυτικά
* Γιόρκσαϊρ
* Γιόρκσαϊρ & Λίνκολνσαϊρ
* Δυτικά
* Δυτικά Μίντλαντς
* Λονδίνο
* Μάντσεστερ
* Μπέρμιγχαμ
* Νότια
* Νοτιοδυτικά
* Νοτιοανατολικά
 |
|  |
| Περιουσίες του BBC | 
* **Λονδίνο** (Ραδιομέγαρο, Κέντρο Τηλεόρασης, Bush House, White City, Media Village, Maida Vale Studios)
* **Μπέλφαστ** (Ραδιομέγαρο, Μπέλφαστ)
* **Μπρίστολ** (Ραδιομέγαρο, Μπρίστολ)
* **Κάρντιφ** (Ραδιομέγαρο, Κάρντιφ, Roath Lock, Upper Boat Studios)
* **Γλασκώβη** (Pacific Quay)
* **Μείζον Μάντσεστερ** (Νέο Ραδιομέγαρο, Μάντσεστερ • MediaCityUK)
* **Νιούκασλ** (Ραδιομέγαρο, Νιούκασλ)
* **Σαουθάμπτον** (Ραδιομέγαρο, Σαουθάμπτον)
 |
|  |
| 
Επίσημη ιστοσελίδα: bbc.com |

 |